<classify> RAIS wa Urusi, Vladimir Putin amewahakikishia viongozi wa bara la Afrika kuwa nchi yake inaunga mkono juhudi zao za kumaliza migogoro katika mapambano ya ugaidi na ya wenye misimamo mikali.Alibainisha hayo wakati wa Siku ya Afrika na kusisitiza, Tafadhilini pokeeni pongezi zangu kwenye Siku ya Afrika ambayo inaashiria umoja na kuungwa mkono kwa nchi zetu juu ya bara lenu na ishara ya uhuru na amani. Salamu la Putin zilitolewa na Ikulu kupitia tovuti yake juzi ambapo alisema nchi za Afrika zinapiga hatua kubwa kwenye masuala ya kijami, uchumi, sayansi na teknolojia.Alisema, Urusi inawaunga mkono washirika wake wa bara la Afrika katika mapambano ya migogoro inayoendelea, dhidi ya ugaidi na wenye misimamo mikali, dhidi ya usafirishaji dawa za kulevya na uhalifu wa mipakani na tishio la usalama barani humo na duniani. Putin alisema Mkutano wa Urusi-Afrika utafanyika Oktoba mwaka huu mjini Sochi na utakwenda sambamba na mkutano wa uchumi.Alisema mikutano yote hiyo miwili inatarajiwa kujenga uhusiano mzuri wa kirafiki utakaosaidia kufanyia kazi aina mpya za ushirikiano. Siku ya Afrika kufanyika Mei 25 kila mwaka kwa kuashiria kuanzishwa kwa Umoja wa Nchi Huru za Afrika OAU mwaka 1963 mjini Addis Ababa, Ethiopia. Baadaye imekuwa Umoja wa AfrikaAU.  <topic>: KITAIFA 